Folketing
1998-11-19

Det, man hører i øjeblikket, er, at der måske er nogle penge, der tilflyder kommunerne, men der er endnu flere, der fraflyder kommunerne, og om de er øremærket til det ene eller det andet, er kommunerne ligeglade med, når differencen i deres øjne er negativ. Til hr. Tom Behnke vil jeg sige: Elektronisk afsoning har jeg hørt skulle være dyrere end den almindelige afsoning, altså elektroniske lænker er dyrere end almindelige lænker. Og så vil jeg sige til sidst, at arresthusene godt kan bruges. Det er et spørgsmål om, at hvor der er hjerterum, er der også husrum.